Mesto Handlová začalo v Handparku s budovaním aktívnej rekreačnej zóny s komunitným rozmerom. Nákup športového vybavenia, hracích prvkov a prípravné práce hradilo z grantu nadácie a vlastných zdrojov. Informovala o tom hovorkyňa mesta Jana Paulínyová.
Prelomenie veta prezidentky SR Zuzany Čaputovej a odmietnutie všetkých výhrad samospráv i sociálnych partnerov k protiinflačnému balíčku je aktom brutálneho centralizovania moci i ohrozením demokracie ako takej. Uviedol to prezident Únie miest Slovenska (ÚMS) a primátor Trenčína Richard Rybníček.
Je už isté, že hlavné mesto nestihne dokončiť a sprevádzkovať predĺženie električkovej trate v Petržalke až po Janíkov dvor do povinného termínu. Ak projekt nestihne včas dokončiť, bude to jednoznačne zlyhanie bratislavského magistrátu.
Historické vlaky s divadelným príbehom budú jazdiť každú prázdninovú sobotu od 2. júla do 27. augusta na dvoch nových trasách do destinácií v Trnavskom kraji. Informovala o tom Katarína Rohaľová z Krajskej organizácie cestovného ruchu (KOCR) Trnavský kraj.
V Poprade už odstránili viaceré reklamné stavby. Mesto chce v eliminácii vizuálneho smogu v podobe nepovolených reklamných stavieb - billboardov, megaboardov a rôznych druhov veľkoplošných reklamných tabúľ pokračovať aj v najbližšom období. Potvrdila to hovorkyňa mesta Jarmila Hlaváčová.
Prelomenie veta pri tzv. protiinflačnom balíčku bude znamenať likvidačný zásah do fungovania samospráv. Na pondelkovej tlačovej konferencii to zdôraznili predstavitelia SaS, ktorí zároveň apelovali na koaličných poslancov, aby za prelomenie veta nehlasovali.
Trenčiansky samosprávny kraj (TSK) zrekonštruuje renesančný kaštieľ zo 17. storočia v obci Zemianske Podhradie v okrese Nové Mesto nad Váhom. Sídli v ňom domov sociálnych služieb, po rekonštrukcii sa zníži energetická náročnosť budovy a skvalitní sa život klientov.